tomron87/hebrew-wikipedia-sentences-corpus huggingface dataset:
שרת התרבות והספורט מירי רגב שיבחה אף היא את המוזיקה של רייכל, באומרה: "יצירתך המוזיקלית היא מעיין מים חיים של אהבת ישראל, של אחווה ושל לכידות בעם שלנו".
בשנת 2018, השיר "ואם תבואי אליי" עורר סערה בשל תוכנו המיני, תוך שנמתחה ביקורת על שימוש בשיר כצלצול של בית ספר.
בתגובה, משרד החינוך שלל את האפשרות לשימוש בשיר כצלצול.
בת זוגו של רייכל משנת 2009 הייתה דמאריס דויבל, שף קונדיטורית ילידת אוסטריה, אותה הכיר כשהופיע באוסטריה, ולהם שתי בנות ושני בנים.
באפריל 2013, נפרד מתסרוקת הראסטות שהייתה מזוהה איתו במהלך הקריירה.
בריאיון ל-"7 לילות" סיפר רייכל כי הורדת הראסטות התרחשה בעקבות דרישת דמאריס: "היא הטילה עליהן וטו.
לקחה את מכונת התספורת והודיעה לי, 'זה קורה היום', לקח איזה 20 דקות לעבור על הכל".
בשנת 2023 עם פרוץ טבח שבעה באוקטובר עזבה דמאריס את הארץ עם ארבעת ילדיהם וחזרה להתגורר באוסטריה.
עידן רייכל התבטא בכמה הזדמנויות כנגד אמנים שהשתמטו מהשרות הצבאי וטען כי אלה האנשים שיגרמו לקרע הכי גדול בחברה ובמדינה.
רייכל יצא להגנתו של "קפטן ג'ורג'" שהואשם בהתעללות במוסטפא דיראני, מחוטפי רון ארד.
בנוגע למחלוקת בנושא חופש ביטוי ומימון תרבות ממדינת ישראל, טען רייכל כי חופש הביטוי הוא רחב אך צידד בדעה כי מדינת ישראל יכולה לחייב להציב דגל באולמות תרבות ולבחור אילו תכנים וערכים לממן ואילו לא.
בפוסט שפרסם בפייסבוק באפריל 2022 יצא רייכל נגד אובדן המשילות בנגב.
הוא חשף כי פעמיים אילצו אותו נהגים בדואים לרדת לשולי הדרך כאשר היה בדרכו לאילת: , כתב וקרא .
בספטמבר 2025 סיפר רייכל כי תינוק שסייע בהצלתו במסגרת התנדבות לסיוע לתינוקות בניתוחי לב, הפך 17 שנים מאוחר יותר להיות מחבל שהיד ברצועת עזה ואמר "עד היום לא נמצא חסיד אומות העולם אחד בעזה".
במשך הקריירה, קיבל רייכל פרסים ואותות מטעם ארגונים שונים בישראל וברחבי העולם.
בשנת 2003 קיבל את פרס האקו"ם הראשון שלו, "אלבום השנה" עבור אלבום הבכורה של הפרויקט של עידן רייכל הנושא את שמו של ההרכב.
בשנת 2005 קיבל את אותו הפרס עבור אלבומו השני של ההרכב, "ממעמקים".
באותו הטקס, קיבל שיר הנושא "ממעמקים" את פרס "שיר השנה".
בשנת 2006 זכה בפרס משרד החינוך והתרבות למלחין השנה.
בשנת 2009 זכה השיר "חלומות של אחרים" בפרס אקו"ם לשיר השנה.
עוד באותה השנה, נבחר על ידי קוראי העיתון "מעריב", בגיליון ערב ראש השנה תשס"ט, לזמר העשור של ישראל.
כמו כן, זכה הפרויקט של עידן רייכל בתואר "הרכב העשור" על ידי ערוץ 24. באותו אירוע, שנערך ב-15 באוקטובר 2009 בבריכת הסולטן שבירושלים, זכה שירו של רייכל, "ממעמקים", בתואר "שיר העשור".
בשנת 2013 קיבל השיר "בלילה" של הפרויקט של עידן רייכל את פרס "שיר השנה" במצעד הפזמונים השנתי של גלגלצ.
בשנת 2014 קיבל פרס אקו"ם נוסף למלחין השנה, עבור אלבומו הרביעי של הפרויקט, "רבע לשש".
בספטמבר של אותה השנה, נבחר "הפרויקט של עידן רייכל" להרכב השנה ב"מצעד השנתי של ישראל" שערך האתר מאקו.
בנובמבר קיבל את פרס "נציג המוזיקה הישראלית בחו"ל", במסגרת פרסי המוזיקה של MTV ישראל.
בשנת 2015 קיבל רייכל את אות יקיר ים המלח בידי דב ליטבינוף, ראש המועצה אזורית תמר בפסטיבל התמר ה-16, על תרומתו להאדרת ים המלח ברחבי העולם וקידום הצלתו.
כבר בשנה שלאחר מכן, ב-2016, קיבל את אות "הגיבור האלמוני" על שם מרטין לותר קינג (יחד עם ענת סרגוסטי ופנינה תמנו-שטה) מידי בנו של לותר קינג, על פעילותו למען זכויות אדם, בדגש על פעילות למען עולי אתיופיה ולמען קירוב בין מגזרים בישראל.
ביוני 2016 קיבל תואר עמית של כבוד ממוזיאון ישראל.
התואר הוענק לרייכל בהוקרה על "תרומותיו הרבות לאומנויות הבמה בישראל ובעולם".
ביולי קיבל אות הוקרה נוסף, על טיפוח הקשר בין ישראל לתפוצות באמצעות אומנות.
מתוך נימוקי קבלת הפרס: "שיתופי הפעולה חובקי העולם שעידן יצר במהלך כל שנות הקריירה שלו, הפכו אותו לשגריר תרבותי למיליוני מעריצים למען עולם מלא תקווה, שבו שיתופי פעולה מוזיקליים מסירים מחיצות בין אנשים הבאים מרקעים שונים ותרבויות שונות".
בספטמבר 2019, בסיכומי העשור במוזיקה העברית בתחנת הרדיו "כאן גימל", נבחר "הפרויקט של עידן רייכל" ל"הרכב העשור".
בשנת 2020, זכה להשיא משואה בטקס הדלקת המשואות.
במאי 2021 הוענק לרייכל תואר דוקטור לשם כבוד, מטעם אוניברסיטת בר-אילן.
2017: רייכל - פסנתר - שירים: הקלטות נבחרות מאמפי שוני
אלבומי "הפרויקט של עידן רייכל"
אלבומי אולפן בשיתוף "בוטן מתוק בקרקס"
2003: הפרויקט של עידן רייכל
2011: Open Door (עם אינדיה ארי)
עידן סרור (נולד ב-5 באוקטובר 1986) הוא כדורגלן ישראלי המשחק בעמדת הקשר בקבוצת הפועל גדרה מליגה ב'.
סרור החל את דרכו במחלקת הנוער של הפועל תל אביב, ובגיל 18 עלה לקבוצה הבוגרת.
בשנת 2005 הושאל השחקן להפועל פתח תקווה לשתי עונות (עד לסיום עונת 2006/2007).
בעונה הראשונה בקבוצה לא זכה לדקות משחק רבות, גם בגלל סכסוך עם מאמן הקבוצה דאז, אייל לחמן.
בעונתו השנייה בפתח תקווה (לאחר עזיבת לחמן) ירדה הקבוצה לליגה הלאומית, למרות יכולת אישית טובה של השחקן.
בשנת 2007 היה שותף השחקן לעליית הנבחרת הצעירה לאליפות אירופה לנבחרות צעירות, ולאחר מכן חזר סרור להפועל תל אביב.
בתחילת עונת 2007/2008, לפני יציאתה של הפועל תל אביב למחנה אימונים, הוצע לסרור חוזה ארוך-טווח, אך האחרון סירב.
בתגובה החליטה הנהלת הפועל תל אביב להשאירו בארץ בזמן מחנה האימונים.
בעזרת סוכנו ועורך דינו חשד סרור כי החוזה עם הפועל תל אביב לא תקף, לפי התקנה כי קטינים לא יכולים לחתום על חוזה שאורכו מעל ל-4 שנים.
הנהלת הפועל מצידה טענה כי החוזה תקף, מפני שהחוק נחקק לאחר חתימת החוזה.
בורר מטעם ההתאחדות לכדורגל קבע כי טענותיו של סרור לא מתקבלות וחוזהו תקף.
לאחר עונה בה לא מצא את מקומו בהרכב האדומים היה סרור חלק מעסקה, במסגרתה עבר לעירוני קריית שמונה יחד עם חברו לקבוצה דני בונדר, ובתמורה קיבלה הפועל תל אביב את החלוץ עדן בן בסט.
בעונת 2009/2010 הושאל שוב להפועל פתח תקווה, ובסופו של דבר שוחרר מהפועל תל אביב.
לקראת עונת 2010/2011 חתם סרור בקבוצת הפועל רמת גן, ובפברואר 2011 עבר למ.ס.
אשדוד, שם שיחק עד תום העונה.
לאחר מכן חיפש לעצמו קבוצה, ובנובמבר 2011 עבר לשחק לראשונה בקריירה בקבוצה שלא מליגת העל, וחתם בשורות מ.ס.
בינואר 2012 חתם בסקציה נס ציונה מהליגה הלאומית.
את עונת החל בקבוצת אורתודוקסים לוד מליגה א', וב-20 בנובמבר 2012 חתם בקבוצת הפועל מרמורק.
בספטמבר 2013 הושאל לקבוצת מכבי באר יעקב.
ב-15 בספטמבר 2014 חתם סרור בקבוצת בני אילת מליגה ב', במדיה כבש עשרה שערים עד תום העונה וסייע לה להעפיל לליגה א'.
בעונת המשיך סרור בבני אילת וכבש חמישה שערים בליגה א'.
בקיץ חתם סרור בקבוצת הפועל הוד השרון מליגה א'.
ב-28 באוקטובר 2017 עזב את הקבוצה והושאל לעירוני בני כאבול מליגה ב', במדיה ערך שתי הופעות, וב-22 בנובמבר 2017 עבר לבית"ר כפר סבא מליגה א'.
ב-24 ביולי 2018 חתם סרור בהפועל רובי שפירא חיפה מליגה א', אך כעבור חודש שוחרר מבלי ששיחק במדי הקבוצה, וב-23 בספטמבר חתם בהפועל בקעת הירדן מליגה א' דרום.
ב-27 במאי 2019 חתם בשמשון בני טייבה מליגה ב', וב-27 בנובמבר 2019 עבר לבית"ר פתח תקווה מאותה הליגה.
עידן קוולר (נולד ב-18 בדצמבר 1981) הוא עיתונאי ושדרן ישראלי, שמשמש כשליח "וואלה" בארצות הברית.
לפני כן עבד במשך יותר מעשור בגלי צה"ל, ושם שימש ככתב וכאחראי תחום הספורט.
קוולר נולד ב-1981 וגדל בראשון לציון.
כבר בהיותו נער החל לשדר ברדיו.
תחילה היה זה ברדיו לב המדינה 91 FM - אז, בהנהלתם של אנשי הרדיו גדעון לב ארי ושוש עטרי.
לאחר מכן, שידר ברשת א' של קול ישראל את התוכניות "בראש צעיר".
כשנה לפני גיוסו לצה"ל, הצטרף ל"מעריב" ככתב לענייני כדוריד וכדורסל.
עם גיוסו לצה"ל בשנת 2000 הגיע לגלי צה"ל והחל לשמש כתב ושדר ספורט.
לצד תפקידיו ככתב הספורט של התחנה ועורך חדשות, בבחירות 2003 עבד ככתב פוליטי וסיקר את מפלגות מרצ ושינוי.
שימש עד שחרורו מצה"ל גם כתב משטרה, ולאחר שסיים את שירותו הצבאי הצטרף לערוץ 10, והגיש פינות ספורט בתוכנית הבוקר של אברי גלעד ולינוי בר גפן.
לתקופה קצרה שימש כתב חינוך בחדשות 10. ב-2004 קיבל הצעה לשוב לגלי צה"ל, הפעם למחלקת התרבות, שם שידר מופעים חיים והגיש תוכניות תרבות ובידור.
באותה שנה הגיש פינות ספורט בתוכנית הבוקר של "רשת" בערוץ 2, בהנחיית עינב גלילי וגולן יוכפז.
ב–2006 החל להגיש את פינת "אתמול בטלוויזיה" בתוכנית הבוקר של "רשת" "העולם הבוקר" עם אברי גלעד ועינב גלילי.
ביולי אותה שנה, סמוך לפרוץ מלחמת לבנון השנייה, מונה לכתב הפוליטי של גלי צה"ל.
משתתף באופן קבוע בתוכניות טלוויזיה שונות, ובהן "על הבוקר" בערוץ עשר ו"יום חדש" ב"קשת", ערוץ 2. בינואר 2010 החל לשדר גם בערוץ הספורט בתוכנית "חי משבת" שם הוא מדווח בסגנונו המיוחד, לאחר משחקי הכדורגל.
החל ממרץ 2010 מגיש קוולר את תוכנית האקטואליה "סטטוס" בערוץ 3 בכבלים ביחד עם קרנית גולדווסר.
ביולי 2011 מונה למגיש חדשות בתוכנית "ערב חדש" המשודרת בערוץ הראשון לצדם של דן מרגלית, שרה ב"ק ואראל סג"ל.
במאי 2014 החל לערוך את חדשות הספורט בגלי צה"ל, והחל מ-2018, הוא מגיש את התוכנית השבועית "עושים ספורט".
זאת, לצידם של מגישים שונים כגון בוני גינצבורג, ניר לוין ואורי אוזן.
בינואר 2022 החל לשדר משדרי ספורט שונים בערוצי צ'ארלטון.
במהלך מלחמת חרבות ברזל, תוך כדי ראיון בגלי צה"ל, הוריד קוולר אב שכול משידור לאחר שזה ביקר את התנהלות התקשורת הישראלית במלחמה.
קוולר התנצל על האירוע, ואף הגיע לניחום אבלים בבית משפחת החייל, שם יושרו ההדורים.
בעקבות התקרית, הושעה קוולר למספר ימים מהגשת תוכניות אקטואליה.
ביולי 2025 מונה לשליח "וואלה" בוושינגטון.
עידן עָמֵדִי (נולד ב-19 בפברואר 1988, א' באדר ה'תשמ"ח) הוא זמר-יוצר ושחקן ישראלי.
זכה בתארים "שיר השנה" ו"תגלית השנה" לשנת תשע"א, ו"שיר השנה" ו"זמר השנה" לשנת תשע"ג.
הוא התפרסם ב-2010 בעונה השמינית של "כוכב נולד", שבה העפיל לגמר וסיים את התחרות במקום השני.
ב-2017 החל לגלם את דמותו של שגיא צור בסדרת הטלוויזיה "פאודה".
עידן עמדי נולד בשכונת הכורדים וגדל בפסגת זאב בירושלים לרוני וטובה והתגורר בה עד לסיום שירותו הצבאי.
עמדי התמחה באמנויות לחימה שונות, בהן טקוואנדו ואגרוף תאילנדי.
טרם שירותו הצבאי זכה בשנת 2005 בתואר סגן אלוף ישראל בטקוואנדו.
בשנת 2018 נישא עמדי למרים בנימינוב, פעילה חברתית למען אנשים עם מוגבלויות.
לשניים בן ובת והם מתגוררים במושב נווה אילן.
אחיו הוא הזמר אלעד עמדי.
עמדי הוא בן דודו של השדרן אלעד עמדי.
את שירות הסדיר בצה"ל עשה עמדי כלוחם ומפקד בחיל ההנדסה הקרבית.
במילואים שירת עמדי גם ביחידת דובדבן.
הוא שוחרר מבית החולים לאחר כחודש להמשך תהליך שיקום ביתי, שארך יותר משנה.
בהצהרתו העביר מסר של אחדות: "...אחרי שנחשפתי למה שקרה בדרום – משהו השתנה בי לנצח...
אם לא נדע להשתנות ולהפסיק עם הריבים – אני מפחד שדברים כאלה יקרו שוב".
באוגוסט 2025 עלה בקשת 12 סרט תיעודי על הפציעה של עמדי במלחמת חרבות ברזל.
בסוף 2025 חזר לשרת במילואים.
ב-26 בינואר 2026 השתתף עמדי במבצע "לב אמיץ" לחילוץ גופתו של רן גואילי, החטוף האחרון בעזה, והחזרתה לקבורה בישראל.
באוגוסט 2025 עמדי יצא בחריפות נגד העצומה הקוראת לסיום המלחמה בעזה, תחת הכותרת "הצהרת קהילת התרבות: עוצרים את הזוועה בעזה" המציינת כי החותמים חשים שותפות לאחריות לאירועים ברצועת עזה, ובפרט הרג אזרחים, רעב, גירוש והרס ערים.
החותמים קראו להפסקת המלחמה, להימנעות מפקודות בלתי חוקיות, ולשחרור החטופים.
בין החותמים נמצאים חוה אלברשטיין, גידי גוב, אסף אמדורסקי, סיון טלמור, אסתר שמיר, יהלי סובול, אושיק לוי ויעקב גלעד.
עמדי כינה את החותמים "מנותקים", "מפיצי פייק", ו"חבורת פריבילגים".
לדבריו, בכל בית בעזה יש תעמולה אנטישמית, וצה"ל פועל בזהירות יוצאת דופן בתנאי שטח צפופים, עם מעט נפגעים יחסית.
עמדי התייחס גם לתיעוד של החטופים אביתר דוד ורום ברסלבסקי ואמר כי על החותמים "לרדת למנהרות ולחוות יום קרב לפני שיחתמו על עצומות".
עמדי החל את דרכו כזמר ויוצר בעונה השמינית של תוכנית המציאות "כוכב נולד".
האודישן שבו ביצע את שירו "כאב של לוחמים", שכתב והלחין על חוויותיו כלוחם בשירותו הצבאי, הוא מהזכורים מכל הזמנים.
באותה העונה העפיל עמדי לגמר, וסיים במקום השני אחרי דיאנה גולבי.
עם סיום העונה, בשנת 2010, הוציא עמדי את השיר "כאב של לוחמים" כסינגל לתחנות הרדיו, והגיע למקום הראשון במצעדי הפזמונים השונים בישראל, ביניהם מצעד גלגלצ ומצעד רשת ג'.
בינואר 2011 הוציא סינגל נוסף, "תשליך", ובמאי הוציא את השיר "רץ אל האור".
שירים אלו זכו להצלחה והגיעו לראש מצעדי הפזמונים, ובהמשך השנה הוציא עמדי סינגל נוסף, "אלייך".
בחודש ספטמבר יצא בחברת ארומה מיוזיק אלבומו הראשון, "עידן עמדי", שאת כל שיריו כתב עמדי והלחין, לרבות השיר "המכתב האחרון", שיצר על פי מכתביו של סמל ראשון משה אוחיון במיזם "עוד מעט נהפוך לשיר" של גל"צ.
את רוב השירים עיבד עם איתמר מאירי ואיתן רז.
השיר "כאב של לוחמים" זכה בתואר "שיר השנה" במצעדי הפזמונים השנתיים לשנת תשע"א.
באותה השנה זכה עמדי גם בתואר "תגלית השנה" במצעד של רשת ג'.
במאי 2012 הגיע אלבום הבכורה שלו למעמד של אלבום זהב אחרי מכירת יותר מ־20,000 עותקים.
בפברואר 2013 יצא אלבומו השני של עמדי, "בזמן האחרון".
שני סינגלים מתוכו קדמו ליציאתו, "נגמר" ו"דברים יפים לראות", וסמוך לצאתו יצא סינגל נוסף, "משום מה".
השיר "נגמר" זכה בתואר "שיר השנה" במצעד הפזמונים השנתי של רשת ג' לשנת תשע"ג.
את השיר כתב עמדי בתקופת שירותו הצבאי, והוא שר על הפסיפס של החברה הישראלית סביב מבצע "עופרת יצוקה", שבו השתתף עמדי כמפקד לוחם בחיל ההנדסה הקרבית.
במצעד זה זכה עמדי גם בתואר "זמר השנה".
את שירו באלבום "ממשיך לצעוד" ביסס על ספרו של הרב ישראל מאיר לאו "אל תשלח ידך אל הנער", שיצר עמדי בפרויקט "הקול עוד נשאר" בשיתוף רשת ג' ומשרד ההסברה והתפוצות לזיכרון השואה.
גם כאן המשיך עמדי בשיתוף פעולה עם מפיקי אלבומו הראשון, איתמר מאירי ואיתן רז, שהניב הצלחה בשנית – באוגוסט 2013 הגיע האלבום למעמד של אלבום זהב.
באוקטובר 2014 יצא השיר "קול זיכרון ישן", שגם אותו כתב והלחין עמדי, כסינגל ראשון מתוך אלבומו השלישי: "רצינו להיות".
השיר שהה חודש שלם במקום הראשון במצעד של גלגלצ.
הוא נכתב על עברו של עמדי בשכונת נחלאות ובבית סבו וסבתו בשכונת הכורדים, ועל זיכרונותיו מאז.
השיר הוקדש לסב, שהיה מבוני העיר ירושלים ונפטר ביום ירושלים.
בינואר 2015 יצא הסינגל השני מתוך האלבום, "מנסים".
לראשונה שילב בו עמדי שירה בעברית ובערבית כאחת.
השיר הגיע למקום השלישי במצעד השבועי של מדיה פורסט (שלוש שנים מאוחר יותר יצאה גרסה מחודשת של השיר, כשיר הנושא של העונה השנייה של סדרת הטלוויזיה "פאודה", שבה עמדי משחק).
ב־23 בפברואר של אותה השנה הוציא את הסינגל "קרוב", שהגיע למקום השישי במצעד השבועי של מדיה פורסט.
ב-27 באפריל יצא לאור "מכתב מהודו", שהגיע למקום השלישי במצעד השבועי של מדיה פורסט.
ב-17 במאי יצא האלבום, שאותו הפיק מוזיקלית תום כהן.
עמדי כלל בו גם דואט שביצע עם אחיו אלעד לשיר "יה ריבון עולם".
ב-14 במרץ 2016 הוציא עמדי את "חלק מהזמן", הסינגל הראשון ושיר הנושא מתוך אלבומו הרביעי, שאותו כתב במקור לריטה.
השיר הגיע למקום השביעי במצעד השנתי של גלגלצ לשנת תשע"ו, וגרף עשרות מיליוני צפיות במדיה.
לפני יציאת האלבום יצאו שני סינגלים נוספים – "עד שיעלה היום הבא" ו"עכשיו כולם רוקדים".
את האלבום, שיצא לאור בינואר 2017, הפיק פטריק סבג.
כחודשיים לאחר הוצאתו עמדי זכה במעמד אלבום זהב, ובינואר 2018 הגיע למעמד של אלבום פלטינה על מכירה של יותר מ-40,000 עותקים.
באותה שנה זכה גם במקום הראשון ב"מצעד החיילים לשנת ה־70" של גלגלצ ו־וואלה!
NEWS עם השיר "כאב של לוחמים".
בקיץ של אותה שנה הופיע עמדי לראשונה באמפי קיסריה.
בינואר 2019 יצא הסינגל "מה את מרגישה", לקראת אלבומו החמישי של עמדי.
ביוני אותה שנה יצא הסינגל השני, "אני רוצה".
בפברואר 2020 הוציא עמדי את הסינגל "מפה לשם" ובמאי את שיר הנושא "זוכר כמעט הכל".
לשיר צולם קליפ one-shot שכתב וביים עמדי.
באוגוסט 2020 הוציא את הסינגל "בקרוב ייפתחו השמיים", שכתב בצל מגפת הקורונה ושהפיק עם הצמד גיא ויהל.
בדצמבר השתתף במיזם המוזיקלי "צמאה" וביצע את הניגון "אדון הסליחות", שעיבד והפיק נאור כרמי.
בפברואר 2021 הוציא את הסינגל "תסתכלי לי בעיניים", שכתב והלחין.
את העיבוד ואת ההפקה עשה עם סתיו נחמיאס ושמעון יחיא.
לצד עמדי הופיעו בקליפ ריף נאמן ותומר מכלוף.
באוגוסט אותה שנה הוציא את הדואט "מקום לשנינו" עם הזמרת היווניה מאלו, בליווי קליפ שצולם בישראל וביוון.
לאורך שנת 2022 ערך סבב הופעות לציון עשר שנים לפעילותו.
הסבב החל בהיכל מנורה תל אביב והמשיך במקומות מרכזיים דוגמת ארנה ירושלים, בריכת הסולטן, אמפי רעננה ואמפי קיסריה, עד להופעתו האחרונה בפארק ראשון לציון.
בשנה זו הופיע עמדי בטקס הדלקת המשואות בהר הרצל, שבו שר את שירו של שלמה ארצי "את ואני" עם שרית חדד.
לאורך השנה הוא פרסם כמה שירים חדשים: "בייבי, השיר הבא מוקדש לך", שנכתב לזכרו של רב־סרן אופק אהרון; "ערב ערב", בעיבודו של ליעד גרושקה, שלווה בקליפ שמשלב קטעי וידאו מהופעות עם הלהקה שמלווה את עמדי במהלך השנים; ו"יבוא מחר", סינגל אחרון לפני שיצא בחודש דצמבר אלבומו החמישי, "זוכר כמעט הכל".
בשנת 2024, בזמן השיקום מפציעתו במלחמת חרבות ברזל, יצר ועבד עמדי על אלבום חדש.
באוקטובר 2024 פורסם כי עמדי מצטרף לקשת 12 וישתתף בכמה פרויקטים, בהם סרט תיעודי שמלווה אותו מאז ינואר, כאשר נפצע במלחמה בעזה, ועד תהליך השיקום והחזרה לחיים.
נוסף על כך עמדי משתתף בכתיבתה של סדרת דרמה שבה יגלם דמות ראשית.
ב-16 בדצמבר הוציא את הסינגל "סופרמן", שיר הנושא מתוך אלבומו השישי.
בסוף אותה שנה פרסמה גוגל את סיכום החיפושים הטרנדיים ביותר, וכללה את עמדי במקום הראשון ברשימת "האנשים הטרנדיים".
האלבום יצא לאור ב-6 בינואר 2025.
בשנת 2017 הצטרף עמדי לצוות השחקנים של דרמת הטלוויזיה "פאודה" והחל לגלם את דמותו של שגיא צור, מסתערב צעיר שהצטרף לצוות הלוחמים בעונות 2–4.
בשנת 2024 כיכב עמדי בתפקיד ראשי, לצידה של טלי שרון, בסרט "כביש הסרגל".
על תפקידו הוא היה מועמד לפרס אופיר לשחקן הראשי הטוב ביותר.
2023: זוכר כמעט הכל (Unplugged)
עידן לנדו (נולד ב-19 ביולי 1967) הוא פרופסור המשמש ראש החוג לבלשנות באוניברסיטת תל אביב ובלוגר ישראלי.
לנדו נולד בארצות הברית ועלה לישראל בשנת 1969. שירת כקצין בצה"ל ארבע שנים (בין 1985–1989).
בשנת 1994 השלים את לימודיו בהצטיינות במסלול הישיר לתואר שני בבלשנות במסגרת התוכנית הבין-תחומית לתלמידים מצטיינים באוניברסיטת תל אביב.
בשנת 1999 השלים דוקטורט ב-MIT.
עשה פוסט-דוקטורט באוניברסיטת בן-גוריון בשנת הלימודים 2001–2000 ולאחר מכן נקלט כאיש סגל תקני בחוג לספרויות זרות ובלשנות (בשנים הראשונות עם מלגת אלון).
בשנת 2023 הצטרף כפרופסור מן המניין לחוג לבלשנות באוניברסיטת תל אביב.
פרסם חמישה ספרים ועשרות מאמרים בתחומי התמחותו.
תחום מחקרו העיקרי הוא תחביר גנרטיבי.
בשנת 2001, נדון לראשונה, כקצין מילואים, ל-14 ימי מאסר בשל סירוב לשרת בשטחים.
במשך השנים היה במאסר על סירוב שלוש פעמים.
בסוף 2011 עמד במוקד של סערה תקשורתית כאשר אוניברסיטת בן-גוריון ניכתה משכרו בגין תקופה בה היה מצוי במאסר של שבוע בשל סירוב.
לנדו נשוי לשירה סתיו ואב לבת ובן.
טיפה אפלה בקליפה : מסות על הלשון ותעתועיה במדע, באמנות, בספרות ובפוליטיקה עידן לנדו; עורך: ארז שוייצר, ישראל: אינדיבוק חנות הספרים העצמאית ברשת, 2015.
משחקים מן השפה ולחוץ, "סטודיו" 83, יוני 1997
החרם האקדמי: פירכות וסיסמאות, באתר "הגדה השמאלית, 19 ביוני 2007
הכתם נשאר, באתר הזמן הזה, ספטמבר 2025
עידן עופר (נולד ב-2 באוקטובר 1955) הוא איש עסקים ומיליארדר ישראלי המחזיק בחברת "לינב החזקות" וחברת "אנסוניה" הסינגפורית.
הונו מוערך על ידי מגזין "פורבס" (ינואר 2026) בכ-40.2 מיליארד דולר, מקום 49 בעולם.
עופר אחד מהבעלים של קבוצת הכדורגל אתלטיקו מדריד ומחזיק ב-33% ממניות המועדון וכמו כן הוא מהבעלים של קבוצת הכדורגל פמליקאו ומחזיק ב-85% ממניות המועדון.
עופר נולד לאביבה ולסמי עופר וגדל בחיפה.
בעת שירותו בצה"ל שימש סגן-מפקד דבור בחיל הים.
הוא סיים תואר ראשון בכלכלה וספנות באוניברסיטת חיפה ותואר שני במנהל עסקים מבית הספר לעסקים של לונדון.
עופר פעל בתחום הספנות, בין היתר בהונג קונג ובסינגפור, היה ליו"ר הדירקטוריון של החברה לישראל, חברת החזקות אותה רכשו האחים עופר ממשפחת אייזנברג.
לתפקיד זה התמנה בשנת 1999. עם כניסתו של עופר לחברה לישראל, הגביר את פעילותה של החברה במזרח הרחוק והוביל את התרחבותה הגלובלית של החברה.
החברה החלה לפעול גם בתחום תחנות הכוח בדרום אמריקה ובתעשיית הרכב בסין.
ב-1 ביולי 2010 פרש מתפקידו כיו"ר החברה לישראל, אך נשאר דירקטור בחברה, ואותו החליף בתפקיד אמיר אלשטיין.
עופר שימש כיו"ר צים, חברת ספנות הנשלטת על ידי החברה לישראל, תפקיד ממנו פרש בדצמבר 2009 ובו החליף אותו ניר גלעד.
עופר הוא בעל השליטה ב"מילניום השקעות אלעד".
עופר השקיע בעבר גם בחברת "בטר פלייס", שהקימה תשתיות תפעול ותמיכה עבור כלי רכב חשמליים, אותה הקים יחד עם יזם ההיי-טק, שי אגסי וקרסה ב-2013. כמו כן, כיהן כיו"ר זמני של בנק המזרחי המאוחד.
נכון לשנת 2025, עופר מדורג במקום ה-59 ברשימת עשירי תבל של אתר בלומברג עם שווי מוערך של 28.3 מיליארד דולר.
עופר תורם לבית הספר לעסקים של לונדון בו למד.
בשנת 2017, תרם עופר למוזיאון היהודי בלונדון.
בשנת 2021, עופר תרם דרך הקרן המשפחתית לספריה הלאומית בירושלים.
בשנת 2022, תרמו בני הזוג עופר את אגף האמנות בקמפוס החדש בבצלאל.
במשך כעשר שנים היו בתיה ועידן עופר חברים בוועדה המייעצת של בית הספר לממשל באוניברסיטת הרווארד.
הם ייסדו את תוכנית מנהיגות על שם סמי עופר בבית הספר למנהיגות באוניברסיטת הרווארד.
באוקטובר 2023 התפטרו במחאה על תגובתה הרפה של נשיאת האוניברסיטה, פרופ' קלודין גיי.
האחרונה לא גינתה את המכתב של 30 ארגוני סטודנטים שהטילו את האחריות הבלעדית למלחמה על מדינת ישראל.
בעקבות זאת, הזוג משך את התחייבות לתרום לאוניברסיטת הרווארד מיליוני דולרים.
עופר תרם שמונה מיליון ש"ח לארגון הישראלי "אחים לנשק", בנוסף לתרומה של 15 מיליון ש"ח מחברות שבשליטתו.
נשוי לבתיה עופר, ואב לחמישה.
עופר מחלק את זמנו בין לונדון שבאנגליה, ליישוב האמיד ארסוף שבישראל.
אחיו הגדול הוא איש העסקים אייל עופר, אביו הוא המיליארדר סמי עופר ודודיו הם ניצב (בדימ') דוד עופר ויולי עופר.
לינב החזקות - חברת החזקות
הולדינגס - חברת החזקות בשותפות עם אודי אנג'ל.
קנון הולדינגס - חברת החזקות שפוצלה מהחברה לישראל
או.פי.סי אנרגיה - חברה העוסקת בהקמה ותפעול של תחנות כוח ומתקני ייצור חשמל בישראל.
מילניום השקעות אלעד - (80%)
החברה לישראל הפועלת בענפי הכימיקלים והזיקוק והחקלאות הימית.
ICL (בעבר כימיקלים לישראל) - חברה ציבורית העוסקת בהחזקת חברות המפיקות אשלג, כימיקלים, פוספטים ודשנים, פודטק ואגרוטק.
מחזיק כ-33% במניות בקבוצת הכדורגל אתלטיקו מדריד, וכן בכ-85% במניות בקבוצת הכדורגל פמליקאו מפורטוגל.
בפברואר 2023 מכר עופר באמצעות החברה לישראל את אחזקותיו בבז"ן לדייוויד פדרמן.
עופר נתון לביקורת בישראל בגלל התחמקות ממיסים על ידי מעברו ללונדון, בגלל זיהום ממפעלו ובשל אורח חייו המפואר.
בשנת 2014 פורסם תחקיר בתוכנית "עובדה" שטען כי עופר שכר לכאורה את חברת הריגול הישראלית בלאק קיוב עבור איסוף מידע שלילי נגד בוררים רגולטורים פוליטיקאים, כולל נגד שר האוצר יאיר לפיד במטרה להשפיע על מדיניות המס.
עיוור בלב ים הוא האלבום השני של להקת כרמלה גרוס ואגנר, אשר יצא בשנת 1995 על ידי חברת התקליטים אן אם סי בהפקתו המוזיקלית של ארקדי דוכין.
בזמן הקלטות האלבום חברי כרמלה גרוס ואגנר עזבו, כך שהשם מייצג את להקת הליווי באלבום, ולמעשה זהו אלבום סולו של ערן צור.
המילים והלחנים נכתבו על ידי ערן צור, מלבד היכן שמצוין אחרת
(מילים: ישראל ויישבה; לחן: יובל מסנר)
המנון לאדישות (מילים ולחן: ארקדי דוכין)
שולחן הכתיבה (לחן: יובל מסנר)
ואז הופיעה בטי (לחן: ארקדי דוכין וערן צור)
ערב ב' כסלו (לחן: יובל מסנר)
Rush Time (לחן: יובל מסנר)
ערן צור - שירה, בס, גיטרה אקוסטית
אורי בלק - תופים, כלי הקשה
אבשלום כספי - פסנתר, קלידים, קולות
אורי פרוסט - גיטרה חשמלית
ארקדי דוכין – גיטרה, פסנתר, קולות, עיבודים והפקה מוזיקלית
רונן שפירא – קלידים, פסנתר וקולות
מיקי הררי ורם אוריון – גיטרות חשמליות
יונתן מילר – כינור ומנדולינה
גדי סרי וזוהר פרסקו – כלי הקשה
אוהד דקל – מחשוב וסמפלרים
קורין אלאל וירונה כספי – קולות
מקהלת הבנות הייצוגיות של נווה-עופר - קולות ב"ערב ב' כסלו"
עידן רפאל חביב (נולד ב-7 בפברואר 1980) הוא זמר-יוצר, מלחין, פזמונאי, מוזיקאי ושחקן ישראלי.
חביב נולד ברחובות לרפאל, סוכן ביטוח ועדנה, מזכירה רפואית בבית חולים קפלן.
אביו נולד בצרפת להורים שעברו לשם ממרוקו ועלה לארץ ב-1970, אמו עלתה ממרוקו בסוף שנות ה-50. בנוסף, לחביב שתי אחיות.
התגייס לצה"ל בשנת 1999, והתנדב לשייטת 13. השלים את הכשרת מסלול הלוחם בשייטת, ויצא לקורס קציני חי"ר.
בסיום הקורס שב לשייטת ומונה למפקד צוות, ולקח חלק בלחימה באינתיפאדה השנייה, בין היתר במבצע חומת מגן.
לאחר שירות של שש שנים השתחרר מצה"ל.
עם שחרורו החל בדרכו המוזיקלית.
הוא אוטודידקט, ומנגן על גיטרה ופסנתר.
במלחמת חרבות ברזל התגייס לשירות המילואים.
ב-1 באוגוסט 2023, חשף חביב שהוא נמצא בזוגיות.
בשנת 2006 בעת שהותו בטיול בדרום אמריקה, כתב, הלחין וביצע שיר הנקרא "עוז" לזכרו של סמ"ר שנהרג בקרב במלחמת לבנון השנייה.
בשנת 2011 הוציא את אלבום הבכורה "כל פעם קצת", בהפקתו המוזיקלית של גלעד שמואלי.
חוברת האלבום אוירה כולה על ידי חביב וכוללת איורים רבים בצבעי מים.
מתוך האלבום התפרסמו הסינגלים "מחכה" ו"אין פה מקום".
השיר "מחכה" הגיע למקום הראשון במצעדי תחנות הרדיו בישראל, צבר מעל לעשרה מיליון צפיות ב-YouTube, ודורג במצעד השנתי ה'תשע"א במקום ה-9 בגלגלצ ובמקום ה-19 ברשת ג'.
במהלך אותה שנה, כחלק מפרויקט "עוד מעט נהפוך לשיר", שיתף פעולה עם עידן רייכל, וביצע את השיר "אמא, אבא וכל השאר", שהגיע למקום הראשון במצעדי תחנות הרדיו ולמקום החמישי במצעד השנתי של גלגלצ.
את השיר, שנכלל גם באלבום הרביעי של "הפרויקט של עידן רייכל", "הביתה הלוך חזור", כתב סמל , חלל מלחמת יום הכיפורים, והלחין רייכל.
בשנת 2013 הוציא את אלבומו השני "לאבד עניין בזמן" שגם אותו הפיק גלעד שמואלי.
חוברת האלבום נוצרה ועוצבה על ידי חביב וכוללת קולאז'ים אותם יצר מתמונות שונות.
מתוכו התפרסמו הסינגלים "עכשיו או לעולם", "אור אדום", "כמו כל יום", "לאבד עניין בזמן" ו"נמלטים".
סינגל הבכורה "עכשיו או לעולם" יצא במאי 2013, הושמע רבות בתחנות הרדיו בישראל ואף הגיע אל המקום ה-19 במצעד השנתי של גלגלצ.
במרץ 2013 שיתף פעולה פעם נוספת עם עידן רייכל, ושימש כסולן בסינגל של "הפרויקט של עידן רייכל" בשם "בלילה".
השיר נכלל באלבומו של ההרכב "רבע לשש".
הסינגל היה השיר המושמע ביותר ברדיו על פי דוחות מדיה פורסט, והעפיל למקום הראשון במצעד של גלגלצ ולמקום הרביעי במצעד של רשת ג'.
במצעד השנתי של גלגלצ זכה במקום הראשון.
במאי 2013 כתב והלחין דואט בשם "עד שתחזור" עבור יובל דיין.
את השיר ביצעו השניים יחד, והוא שימש כסינגל השני מתוך אלבום הבכורה של דיין, "לאסוף".
כשנתיים לאחר שיצא הסינגל הוציא חביב גרסה משלו לשיר.
ביולי 2013 ביצע את השיר "צל עץ תמר" כפס הקול בפרסומת של חברת סלקום.
בספטמבר 2013 שר והלחין חלק מהפסקול לסדרה "אבודים באסיה" בשיר "ג'ני" אותו כתב באנגלית יחד עם יובל שפרמן.
בשנת 2014 יצא מארז כפול של שני אלבומיו במהדורה מוגבלת.
המארז עוצב על ידי חביב וכולל ציטוטים נבחרים מיצירותיו.
באפריל 2014 ביצע את השיר "מחכה" של ריטה, כפס הקול בפרסומת נוספת של חברת סלקום.
ביולי 2014 שימש השיר "כמו כל יום" כסגיר בסרט גאליס - המסע לאסטרה.
באוגוסט 2014 הגיע אלבום הבכורה "כל פעם קצת" למעמד אלבום זהב.
בשנת 2018 הוציא את אלבומו השלישי "קולות הנושמים".
ממנו התפרסמו הסינגלים "אין כבר סתם", "את כל מה שרציתי לאהוב", "לה בוהם" ו"מחשבות על אהבה".
במרץ 2019 הוציא חביב את השיר "רודף אהבה בימים".
בשנת 2020 השתתף בשיר "ואז את תראי", בדואט עם דיקלה, מתוך הפרויקט של דולי ופן.
באותה השנה, הוציא את השיר "שלמים", שזכה בתואר "שיר השנה" במצעד הפזמונים העברי השנתי של גלגלצ ו-ynet, בו זכה חביב גם בתואר "איש השנה".
בדצמבר הוציא את השיר "נשמה שלי".
בשנת 2021 הוציא את הסינגלים "אין לך מה לדאוג", "אין לזה סוף" ו"מטוס כחול".
בתאריך 7 בפברואר 2022 הוציא את הסינגל "השנים היפות".
במאי, יצא בפרויקט מוזיקלי בשם "Moniko" והוציא סינגל באנגלית בשם "Rust & Fall".
ב-20 ביולי 2023 הוציא את הסינגל "פתאום הכל נוסע", שהגיע למקום ה-11 במצעד השבועי של מדיה פורסט.
בשנת 2008 השתתף בעונה השנייה של תוכנית המציאות "הישרדות", "הישרדות איי הפנינה", בה הגיע למקום התשיעי.
בשנת 2010 שיחק בתפקיד ראשי בסדרה "אבודים באפריקה", מיני-סדרה קומית ישראלית, בת חמישה פרקים, שצולמה באוגנדה שבאפריקה.
חביב גילם שם את הדוגמן "יניב מיתר", בעלה של הדוגמנית "צליל רום מיתר", אותה גילמה רותם סלע.
בספטמבר 2013 שיחק בתפקיד הראשי בסדרה "אבודים באסיה" העונה השנייה של הסדרה "אבודים באפריקה".
סדרת ההמשך בוימה על ידי יובל שפרמן שביים גם את העונה הראשונה בסדרה.
הסדרה זכתה בפרס "מיני-סדרת הדרמה הטובה ביותר" על ידי האקדמיה הישראלית לקולנוע וטלוויזיה.
ביולי 2014 שיחק בסדרת הדרמה "מתים לרגע" של חברת הוט, בתפקיד צ'פמן, עובד של כהן (אוהד קנולר).
ב-2020 השתתף בעונה העשירית של הישרדות, עונת ה-VIP השלישית, אחרי שהשתתף בעונה השנייה של התוכנית, "איי הפנינה" וזכה ביחד עם ירדן ג'רבי במקום השלישי.
בשנה זו גם החל לשמש כפרזנטור של בר המים תמי 4, של חברת שטראוס והוא שימש בתפקיד עד 2025.
באוקטובר 2024, פורסם כי חביב ישתתף בסדרה בשם "מקום שמח" שתעלה בשנת 2025 בערוץ "כאן".
+שנהפרויקטתפקידהערות2010אבודים באפריקהיניב מיתרתפקיד ראשי2013אבודים באסיה2014מתים לרגעצ'פמןתפקיד משנה2025מקום שמחיותם אזולאיתפקיד משנה
עידן עמית (נולד ב-23 במרץ 1971) הוא מחזאי, במאי, פזמונאי, עיתונאי ושחקן ישראלי.
עידן עמית נולד בתל אביב.
כילד השתתף בהצגות תיאטרוני הילדים "התיאטרון מארץ עוץ" וב"תיאטרון הקלאסי", בהצגות "היידי בת ההרים", "שלגיה ושבעת הגמדים".
הוא החל את לימודיו התיכוניים בגימנסיה הרצליה.
בגיל 16 נסע עם הוריו לשליחות בניו יורק וסיים את לימודי התיכון John L.
בניו-יורק נחשף לעולם מחזות הזמר של ברודוויי.
במסגרת לימודיו בתיכון השתתף במחזמר "ביי ביי בירדי".
לימים תרגם וביים את המחזמר במסגרת להקת "השכנים של צ'יץ'".
לאחר שירותו הצבאי השתתף בהצגות ילדים ושימש כעוזר במאי ומנהל הצגות בהפקות שונות, ביניהן: "אנטיגונה" (תיאטרון חיפה); "בן המלך והעני" (התיאטרון העממי של אברהם דשא (פשנל)) ו"הכל אגדה" בבימויו של אורי פסטר; "לא יאומן כי פסטיגל"; "פסטיגל גיבורי על" ו-"one" (בכיכובה של ריטה).
במקביל, ייסד את הטור "על הקרשים" בשבועון "פנאי פלוס" שחשף את הנעשה מאחורי הקלעים של התיאטרון הישראלי והיה כתב התרבות של עיתון תל אביב.
כמו כן הגיש פינה קבועה בימיה הראשונים של תחנת הרדיו האזורי - 99fm.
בין השנים 1997–1998 ביים את להקת "השכנים של צ'יץ'" במופעים "ביי ביי בירדי" ו"ישראל 5:0".
הוא בוגר המחלקה לתיאטרון במקצועות בימוי והוראה Marymount Manhattan College, ניו יורק.
לאחר שסיים את לימודיו, שב לישראל וביים מספר רב של הצגות ומופעי ילדים, מופעי ראווה, מופעים לטלוויזיה ולצוותי בידור.
במסגרת זו ניתן למנות כ-40 הצגות ומופעים בתיאטרון הרפרטוארי והמסחרי וכ-32 מופעים למבוגרים ולילדים במסגרת צוותי הבידור של רשתות בתי מלון בישראל ובקפריסין.
הוא סיים לימודי MFA בבימוי במסגרת החוג לתיאטרון של אוניברסיטת תל אביב, במסגרתם ביים את המחזה "נשיקת אשת העכביש".
כמו כן, ביים את המונודרמה הקברטית "מלכת הכמעט" לטלולה בונט, את המחזה "בית מלאכה" לאנסמבל פסיק בירושלים ואת המחזות "הלילה שלפני" ו"שמיטה בסכנה" לתיאטרון "אספקלריא" בירושלים.
בנוסף, ביים הפקות בידור לטוביה צפיר, רינת גבאי, עודד פז, דנה פרידר, דון לני גבאי, הפיג'מות, מייקל לואיס, אגם רודברג, מופעי עיר ערוץ הילדים ומופעי "השמינייה" על הבמה.
שימש כמזכיר אסיטז' ישראל בין השנים 2017–2021. הוא כתב וביים את טקסי "פרס הבמה" של הארגון לילדים ולנוער ב-2017 וב-2021והיה חבר בהנהלת הארגון.
בחנוכה 2019 ביים את המחזמר כמו גדולים משירי אריק איינשטיין בכיכובם של ישראל קטורזה, עומר חזן, קים אור אזולאי, עמית מורשת וכיתריה ולסירוגין עם נעם קליינשטיין.
בטלוויזיה, ביים את אירוע הסיום של "האלופה 2"; מסיבת סוף הקיץ של "ערוץ הילדים" - עיר המלכים; פתיחת העונה השלישית של "השמינייה"; "הדוגמניות" (בימוי משימה); אירוע הסיום של "טלנובלה בע"מ"; "השמינייה" על הבמה; עיר "ערוץ הילדים" 2007,2005; "חוגגים עשר, עיר "ערוץ הילדים" ועוד.
שירו "איש הברק", שנכתב יחד עם רן דנקר, הולחן על ידי אוהד חיטמן ובוצע בידי דנקר, זכה במקום הראשון בפסטיגל 2005. בנוסף כתב עמית את התסריט והפזמונים ל-DVD "פיצי ופיצפילוני: המסע הקסום".
תסריטאי שותף לסדרת הטלוויזיה "מתנות קטנות" בכיכובו של רמי קליינשטיין.
הצגות, טקסים ומופעים שביים וכתב
"רועיקי מצחקי באולימיפאדה" (מחזה ובימוי) - משגב עורי הפקות
"הקופסה הגורלית" (במאי) - משמחי לב
"אצבעוני" (במאי) - תיאטרון המדיטק
"מושקפיץ" (במאי) - משמחי לב
"אלומיניום שואו" - USA TOUR 25 (במאי) - לידור הפקות
"מה קרה בארץ מי" (במאי) - תיאטרון אורנה פורת לילדים ולנוער
"אח מפח" (במאי) - תיאטרון המדיטק.
"הגשר" (יזם ובמאי) - תיאטרון קומדיה קלן גרמניה בשיתוף תיאטרון הקיבוץ
"פרויקט הרשימה" (במאי) - תיאטרון הנפש על- פי ספרו של יובל אברמוביץ.
"הכי דב שיש" (במאי) - תיאטרון הקיבוץ.
פרס ההצגה הטובה ביותר פסטיבל חיפה להצגות ילדים 2022 וצל"ש לבימוי.
"טביעת נאצבע של איל" (במאי) - תיאטרון אורנה פורת לילדים ולנוער
"אבא עושה בושות" (במאי) - יוכלמן אשר הפקות
"השיטה של ג'ורדן" (במאי) - תיאטרון הקיבוץ
"מסיבה בגינה" (במאי) - תיאטרון אורנה פורת לילדים ולנוער
"סבתא בישלה דייסה" (מחזה ובימוי) - תיאטרון נדנדה בשיתוף גוזלי הפקות
"כמו גדולים" – שירי אריק איינשטיין (במאי) - יוכלמן–אשר הפקות בשיתוף אורלי מויאל
"המסע אל האי אולי" תיאטרון מחול (מחזה ובימוי) - תיאטרון הקיבוץ ולהקת המחול הקיבוצית.
ההצגה זוכת פרס הבמה לילדים ולנוער 2020 להצגה רב תחומית
"השכונה של הופ!" (במאי) יוכלמן–אשר הפקות, סטארלייט וערוץ הופ!
"בוא אלי פרפר נחמד" (במאי) תיאטרון המדיטק
"מיקי-האריה שאהב תות" (מחזה ובימוי) - משגב עורי הפקות
"הסיפור של טוביה" תיאטרון מחול (מחזה ובימוי) - תיאטרון הקיבוץ, המחול הקיבוצית
"לציונה יש כנף אחת" (במאי) - תיאטרון הקיבוץ
"מיקי ושלושת הדובים" (עיבוד ובימוי) - משגב עורי הפקות
"הביצה שהתחפשה" (במאי) - ה"תיאטרון שלנו"
יומולדת למולדת עם סבא טוביה" (מחזה ובימוי) - תיאטרון "מופע"
טקס פרס הבמה לילדים ולנוער 2017 ו-2020 (כתיבה ובימוי)- אסיטז' ישראל
"חגיגה בחווה" (מחזה ובימוי) - תיאטרון "נדנדה"
"שמיטה בסכנה" (בימוי) - תיאטרון "אספקלריא", ירושלים
"נשיקת אשת העכביש" (בימוי) - תיאטרון "נחמני", ת"א
"הלילה שלפני" (בימוי) - תיאטרון "אספקלריא" ירושלים
"זהבה ושלושת הדובים" (עם מיכל ינאי) - "משגב עורי" הפקות
"מלכת הכמעט" (בימוי) בכיכובה של טלולה בונט (טל קלאי) - "צוותא"
"זרעים של מסטיק" (מחזאי בשיתוף דניאל אפרת) - תיאטרון בית ליסין"
"גילי בא לבקר בעולם הרגשות" (בימוי) - "בימות" ותיאטרון "נדנדה"
"צחוק של הרפתקה עם יובל המבולבל וגרי מנדלבאום" (בימוי) - "חברים" הפקות ו"ישרוטל"
"קרקס אירופה" (בימוי) - "טבת" סרטים
"דובוני אכפת לי" (בימוי) - "קרן אור" ו"חסידה" הפקות
"ספר הג'ונגל" (כתיבה, פזמונים ובימוי) - "משגב עורי" ו"מ.מ" הפקות
"רינת (גבאי) ועודד (פז) בדרך לקוסם" (במאי) - תיאטרון "ישרוטל"
"שמלת השבת של חנה'לה" (עיבוד ובימוי) - אשרוב הפקות
"זהבה ושלושת הדובים" (עם מיכל צפיר) - "משגב-עורי" הפקות
"חגיגת השירים של דתיה" (בימוי) - תיאטרון "הנדנדה"
"כשיובל המבולבל פגש את גור ואוח" (בימוי) - "חברים" הפקות ו"ישרוטל"
"MAGIC ON ICE" (עריכה, כתיבה ובימוי קטעי קישור) - "סולן" הפקות, מיקי פלד
"רינת בארץ השירים" (בימוי) - "חסידה" הפקות ו"משגב-עורי" הפקות
"הקוסם 2006" (במאי) - אדם בן אור ואודי אייזיק
"כיפה אדומה" (עיבוד ובימוי) - "משגב עורי" הפקות
"רינת בארץ המילים" (במאי) - "טלית" הפקות
"זהבה ושלושת הדובים" (עם דנה דבורין) - "משגב-עורי" הפקות
"במבי" (עיבוד ובימוי) - "ערוצי בידור בע"מ"
"בובי ובובה" (עיבוד ובימוי) - "טבת" סרטים
"זהבה ושלושת הדובים" (עיבוד ובימוי) - "משגב-עורי" הפקות
"פוקהונטס - המחזמר" (מחזה, תמלילים ובימוי) - "טבת" סרטים ו"משגב עורי" הפקות
"זרעים של מסטיק" (עיבוד ובימוי) - "מילשטיין" הפקות
"עוד סיפור של אהבה" - "זמיר פרויקטים"
פסטיפאן - חגיגה ישראלית - הפקה עצמית
קיץ מבולבל עם יובל המבולבל, מני ממטרה ולירון איש האווירון" - ברלינר הפקות
"המופע של שרון שחל" - חן ויסמן שיווק אמנים
"מילה טובה" (במאי) - גוזלי הפקות
"שירה מקושקשת" - חן ויסמן שיווק אמנים
"חיפזון וזהירון" - גוזלי הפקות
"המופע של צ'יקו וטישו" - "פלייקידס"
"שרון פתרון" (שרון שחל) - "פלייקידס"
המופע של רינת גבאי - "חסידה הפקות"
"הופ ילדות ישראלית" - "חברים" הפקות ו"הופ"
"המסיבה של צ'יקלולו" - הפקה עצמאית
"פסטיפארק 2010" (בימוי המופע המרכזי) - פארק רעננה - "משגב-עורי" הפקות
"נערה חשמלית" (דנה פרידר) - "LOOK" ו"כספית"
"דון בשגעון" (דון לני גבאי) - "LOOK" ו"כספית" "הפיג'מות, יניב המגניב וקרקס הקונה מטטה - "סולן" הפקות בספארי
"לך עם החלום" (מייקל לואיס) - "בוקינג" הפקות ו"יולי"
"בוב ספוג וחברים" - "טבת" סרטים
"אגם באגדות" (אגם רודברג) - רשת מלונות "פתאל"
"חברה'מן" (טל מן) - "חברים" הפקות
"צחי צוחק אחרון" (צחי נוי) - "טבת" סרטים
עידן שגב (נולד ב-11 בנובמבר 1949) הוא חוקר מוח ישראלי, פרופסור לחישוביות עצבית, במכון למדעי החיים על שם אלכסנדר סילברמן, באוניברסיטה העברית וראש המחלקה לנוירוביולוגיה.
שותף בכיר בפרויקט המוח הכחול ובפרויקט המוח האנושי וממקימי העיתון המדעי Frontiers.
עידן מתעניין בקשר בין המוח לאמנות.
בילדותו התגורר מספר שנים בפריז ולאחר מכן עברה המשפחה לעין כרם שבירושלים שם למד בתיכון ליד האוניברסיטה.
אימו, שושנה אשמן-שגב ובתו של המחזאי אהרן אשמן, הייתה מורה לפסנתר, סופרת ועיתונאית.
אביו, ויקטור שגב, היה עיתונאי ואמן.
לעידן אח צעיר יואב שגב, פרופסור אמריטוס למתמטיקה באוניברסיטת בן-גוריון.
עידן שירת בצבא כמדריך קליעה בבסיסי גדנ"ע.
עם שחרורו בשנת 1970 החל את לימודיו לתואר בוגר במתמטיקה וביולוגיה באוניברסיטה העברית בירושלים שם המשיך לתואר שני באוניברסיטה בהדרכתם של פרופסור יצחק פרנס ופרופסור מיכה ספירא.
בשנת 1976 החל עידן את לימודי הדוקטורט שלו בהדרכתם של פרופסור יצחק פרנס ופרופסור אמנון פזי.
את לימודי הפוסט-דוקטורט השלים בשנים 1982–1985 במכון הלאומי לרפואה (NIH) בהנחייתו של פרופסור ווילפריד רול (W.
Rall), שם פיתח מודלים מתמטיים של זרימת אותות חשמליים תאי עצב ובעצים הדנדריטים המרכיבים אותם .
בשנת 1985 הצטרף כחוקר למכון למדעי החיים באוניברסיטה העברית ובשנת 2009 הצטרף כחבר במכון אדמונד ולילי ספרא למדעי המוח.
מאז 2017 מכהן עידן כראש המעבדה לחישוביות עצבית על שם פטריק דרהי.
משנת 2005 הוא מוביל יחד עם פרופסור הנרי מרקרם מהמכון הטכנולוגי השווייצרי (EPFL) שבעיר לוזאן את פרויקט המוח הכחול במטרה לפתח מודלים מתמטיים מפורטים לחיקוי ולהבנת תהליכים עצביים המתרחשים ברשתות עצבים ריאליסטיות גדולות.
משנת 2013 הוא שותף לפרויקט המוח האנושי האירופאי המשלב גישות תאורטיות, ניסוייות וקליניות במטרה לקדם את הבנת פעולת המוח הבריא והחולה.
עידן פרסם מאמרים רבים וערך מגזינים וספרים מדעיים שונים.
הוא מיוזמי העיתון המדעי הבינלאומי הפתוח לכל Frontiers ובו הוא עורך מדעי של תחום המוח.
לאחרונה הוא עורך את העיתון frontiers for young minds ומנהל את השלוחה הישראלית שלו "פרונטירז – מדע לצעירים", אשר מטרתו להנגיש את המדע והמחקר העכשוי לצעירים.
כמו כן הוא העביר קורס מתוקשב רב-משתתפים על תאי עצב בפלטפורמה דיגיטלית קורסרה.
עידן מתעניין בקשר בין מוח לאמנות וערך אסופת מאמרים בנושא זה.
שגב נשוי לוורד, אומנית ומרצה באקדמיה למוזיקה ומחול.
עידן עמדי הוא אלבום הבכורה של הזמר הישראלי עידן עמדי שיצא ב-4 בספטמבר 2011. האלבום הוכתר כאלבום זהב לאחר שמכר למעלה מ-20 אלף עותקים.
עידן שדה (נולד ב-8 במאי 1988) הוא כדורגלן עבר ישראלי ששיחק בעמדת הקשר.
עד 2016 שיחק בקבוצת הפועל בני אשדוד מליגה ג', ואף שימש כמנהל בית הספר לכדורגל של המועדון.
שדה התחיל את הקריירה שלו במחלקת הנוער של מ.ס.
ב-17 בינואר 2007 ערך את הופעת הבכורה שלו בקבוצה הבוגרת, כשנכנס כמחליף במשחק מול הפועל תל אביב במסגרת גביע הטוטו.
במקביל המשיך שדה לשחק גם בקבוצת הנוער, ובעונת כבש 19 שערים והיה מלך השערים של ליגת העל לנוער ביחד עם טל בן-חיים.
ב-1 במרץ 2008 ערך את הופעת הבכורה שלו בליגת העל, כשנכנס כמחליף במשחק מול מכבי פתח תקווה.
בעונת הצטרף באופן קבוע לסגל הקבוצה הבוגרת, וב-16 באוגוסט 2008 הבקיע את שער הבכורה שלו בקריירה, בניצחון 1-2 נגד מכבי תל אביב במסגרת גביע הטוטו.
ב-14 בפברואר 2009 כבש צמד בניצחון 1-4 נגד הפועל ירושלים במסגרת גביע המדינה.
ב-6 בדצמבר 2009 הבקיע את שער הבכורה שלו בליגת העל, בניצחון 1-2 נגד מכבי אחי נצרת.
בינואר הושאל לאנוסיס נאון פראלימני לאחר שהתקשה להשתלב בהרכב של אשדוד, ובחצי עונה בליגת העל הקפריסאית כבש שער אחד ב-11 משחקים.
באוגוסט עבר בהשאלה להפועל בני לוד מהליגה הלאומית כחלק מעסקת העברתו של מוראד אבו ענזה לאשדוד.
בינואר הושאל להפועל כפר סבא, ובסיום העונה ירד עם הקבוצה לליגה א'.
בקיץ הושאל להפועל ירושלים, וכבר בהופעת הבכורה שלו הבקיע שער בניצחון 1-3 נגד מכבי יבנה.
את העונה סיים כמלך השערים של המועדון עם 10 שערים בליגה הלאומית.
בקיץ שוחרר רשמית מאשדוד וחתם בעירוני קריית גת, אך במדיה הופיע רק בשלושה משחקי גביע הטוטו ולאחר כחודש שוחרר וחתם בהפועל אשקלון מליגה א'.
בינואר חתם בהכח עמידר רמת גן, וב-6 בפברואר 2015 ערך את הופעת הבכורה שלו בהפסד 2-0 נגד בית"ר תל אביב רמלה במהלכו הורחק כרטיס אדום.
בקיץ 2015 חתם שדה בקבוצת הפועל בני אשדוד שנוסדה באותו הקיץ.
שדה מונה למנהל בית הספר לכדורגל של המועדון, ובמקביל שיחק במדי הקבוצה בליגה ג'.
הוא רשם ממוצע מרשים של 28 שערי ליגה ב-25 הופעות.
באוקטובר 2016, לאחר עונה אחת בקבוצה, חתם שדה במדי היריבה האדומים אשדוד, אך ההעברה בוטלה על ידי ההתאחדות לכדורגל בישראל בעקבות טענות כי המעבר בוצע בעזרת חתימות מזויפות על טופס שחרורו.
מאז לא שב עוד למגרשים.
נכון למרץ 2019 שדה פרש ממשחק פעיל ומאמן קבוצת ילדים ביישוב גן יבנה.
עידן מורדל (נולד ב-29 ביולי 1993) הוא שחיין ישראלי המתמחה במשחים למרחקים ארוכים ומים פתוחים.
הוא 7 פעמים ברציפות אלוף ישראל (2014 - 2020) ושיאן ישראל במשחה ל-5 ק"מ בבריכה.
באליפות ישראל הראשונה למרחק 5 ק"מ בבריכות שנערכה במכון וינגייט בדצמבר 2011 זכה מורדל במדליית כסף, בתוצאה של 58:09.20 דקות, אחרי יעקב גליקמן מהפועל עמק-חפר (57:35.29 דקות) וליאור גרוברט משחייני המרכז קרית-אונו/גבעתיים (58:16.70 דקות).
באליפות ישראל בשחייה שנערכה במכון וינגייט באוגוסט 2012 סיים מורדל במקום חמישי במשחה ל-1500 מטר חוחפשי בתוצאה של 16:24.39 דקות ובמקום שביעי במשחה ל-800 מטר חופשי בתוצאה של 8:40.04 דקות
באליפות ישראל בשחייה (בריכת 25 מטר) שנערכה בבית איל, אשדות יעקב מאוחד, בפברואר 2013, זכה מורדל במדליית ארד, במשחה ל-1500 מטר חופשי בתוצאה של 15:47.01 דקות, אחרי מרק חינאווי שקבע שיא ישראלי חדש לגילאי 16 ו-17 של 15:18.57 דקות ואלעד לנדמן ממכבי קריית ביאליק (15:25.86 דקות).
בתחרויות השחייה של המכביה ה-19 שנערכו בבריכת השחייה החדשה שבמכון וינגייט ביולי 2013 זכה מורדל במדליית כסף, במשחה ל-1500 מטר חופשי בתוצאה של 16:14.51 דקות, אחרי אלעד לנדמן (16:12.88 דקות) ולפני עמית אזולאי (16:16.07 דקות).
באליפות ישראל שנערכה באוגוסט אותה שנה הוא זכה במדליית ארד במשחה ל-1500 מטר חופשי בתוצאה של 16:13.17 דקות, אחרי מרק חינאווי (15:51.37 דקות) וגיא מוסקוביץ' ממכבי קריית ביאליק (16:06.24 דקות).
נוסף לכך, הוא סיים במקום רביעי במשחה ל-800 מטר חופשי בתוצאה של 8:25.72 דקות ובמקום שביעי במשחה ל-400 מטר חופשי בתוצאה של 4:04.99 דקות.
אלוף ישראל במשחה ל-5 ק"מ בבריכה
באליפות ישראל בשחייה ל-5 ק"מ שנערכה במכון וינגייט במרץ 2014 זכה מורדל במדליית זהב בתוצאה של 55:57.60 דקות, לפני יעקב גליקמן מהפועל עמק חפר (57.52.80 דקות) וחברו לאגודה דוד דולגיצר (58:12.91 דקות)
באליפות ישראל בשחייה שנערכה באוגוסט אותה שנה זכה מורדל במדליית כסף במשחה 1500 מטר בתוצאה של 15:58.08 דקות, אחרי מארק חינאווי (15:52.56 דקות) ולפני יובל ספרא מהפועל עמק יזרעאל (16:07.86 דקות).
נוסף לכך, הוא סיים במקום חמישי במשחה ל-800 מטר חופשי בתוצאה של 8:23.99 דקות ובמקום שביעי במשחה ל-400 מטר חופשי בתוצאה של 4:02.35 דקות.
באליפות ישראל בשחייה למרחק 5 ק"מ בבריכה שנערכה במכון וינגייט בינואר 2015 זכה מורדל בפעם השנייה ברציפות במדליית זהב בשיא אישי חדש של 55.13 דקות, לפני גיא מוסקוביץ' (57.37 דקות) ולירן קונובלוב מהפועל ירושלים (57.44 דקות).
באליפות ישראל בשחייה שנערכה באוגוסט אותה שנה סיים מורדל במקום רביעי במשחה ל-800 מטר חופשי בתוצאה של 8:18.72 דקות, במקום שישי במשחה ל-1500 מטר חופשי בתוצאה של 15:59.08 דקות ובמקום שמיני במשחה ל-400 מטר חופשי בתוצאה של 4:04.63 דקות.
באליפות ישראל (בריכת 25 מטר) שנערכה בווינגייט בדצמבר אותה שנה זכה מורדל במדליית כסף במשחה ל-1500 מטר חופשי בתוצאה של 15:32.66 דקות, אחרי גיא מוסקוביץ' שקבע תוצאה של 15:20.24 דקות, תוך שהוא שובר את השיא הישראלי במשחה ל-800 מטר (7:56.61 דקות) ודניס לוקטב ממכבי אשדוד (15:35.62 דקות).
באליפות ישראל בשחייה למרחק 5 ק"מ בבריכה שנערכה במכון וינגייט בינואר 2016 זכה מורדל בפעם השלישית ברציפות במדליית זהב בשיא אישי חדש של 54:11.23 דקות, לפני תומר פרנקל (57:30.11 דקות) ואיתי גורביץ' (58:38.44 דקות)
באליפות ישראל בשחייה למרחק 5 ק"מ בבריכה שנערכה במכון וינגייט בינואר 2017 זכה מורדל בפעם הרביעית ברציפות במדליית זהב בתוצאה של 54:31.50 דקות, לפני בר סולובייצ'יק ממכבי קריית ביאליק (57:04.05 דקות) ויונתן רוסין מהפועל עמק יזרעאל (58:08.62 דקות).
באליפות העולם שנערכה בהונגריה ביולי אותה שנה הוא סיים במקום 35 במשחה ל-5 ק"מ בתוצאה של 55:39.1 דקות.
באליפות ישראל בשחייה למרחק 5 ק"מ בבריכה שנערכה במכון וינגייט בפברואר 2018 זכה מורדל בפעם החמישית ברציפות במדליית זהב בתוצאה של 54:15.48 דקות, לפני עידו גל מהפועל כפר סבא בית ברל (56:10.22 דקות) שחר רסמן מהפועל ירושלים (56:12.00 דקות).
באליפות ישראל בשחייה למרחק 5 ק"מ בבריכה שנערכה במכון וינגייט ב-4 בינואר 2019 זכה מורדל בפעם השישית ברציפות במדליית זהב בשיא ישראלי חדש של 53.51 דקות, שיפור בשנייה אחת לשיא של מיכאל דמיטרייב (53.52 דקות), לפני מתן רודיטי מבני הרצליה (56:02 דקות) ובר סולובייצ'יק (56:18 דקות).
באליפות ישראל בשחייה למרחק 5 ק"מ בבריכה שנערכה במכון וינגייט ב-24 בינואר 2020 זכה מורדל בפעם השביעית ברציפות במדליית זהב בשיא ישראלי חדש של 53:46 דקות, לפני יונתן אחדות מהפועל ירושלים (54:19 דקות) ודניאל פולישצ'וק מהפועל דולפין נתניה (55:09 דקות).
מורדל שרת בצה"ל כקצין עתודאי במדור מדעי ההתנהגות בחיל הטכנולוגיה והאחזקה וכיום הוא סטודנט לתואר שני בפסיכולוגיה חברתית עם התמחות בפסיכולוגיית ספורט.
עידן שמש (נולד ב-6 באוגוסט 1990) הוא כדורגלן עבר ישראלי ששיחק בעמדת החלוץ.
שמש החל לשחק כדורגל במחלקת הנוער של הפועל ראשון לציון, וכשהיה בן 18 חתם במכבי תל אביב ושיחק עונה אחת בקבוצת הנוער של המועדון.
בקיץ הושאל להפועל מרמורק מהליגה הלאומית, וב-4 בספטמבר 2009 ערך את הופעת הבכורה שלו במועדון, בתיקו 0–0 נגד מכבי באר שבע במסגרת גביע הטוטו.
ב-5 בינואר 2010 הבקיע את שער הבכורה שלו בקריירה, בניצחון 2–1 על קבוצת נעוריו הפועל ראשון לציון במסגרת גביע המדינה, אך בליגה לא כבש ועד תום העונה ערך שמונה הופעות ושוחרר מהמועדון לאחר שהקבוצה ירדה לליגה א'.
לאחר שאת עונת התחיל ללא קבוצה, בדצמבר חזר לסגל הפועל מרמורק, הפך לשחקן הרכב ועזר לקבוצתו להישאר בליגה א'.
את עונת סיים כמלך שערי המועדון עם שבעה שערי ליגה.
בקיץ חתם בהפועל קטמון ירושלים, ובמדיה כבש 16 שערים בליגה א' והיה מלך שערי הקבוצה, שבתום העונה העפילה לליגה הלאומית.
ב-7 ביולי 2014 חתם במכבי פתח תקווה מליגת העל.
ב-10 בספטמבר 2014 כבש את שער הבכורה שלו במועדון, במשחק מול הפועל חיפה במסגרת גביע הטוטו.
את שער הבכורה שלו בליגת העל כבש ב-10 בינואר 2015, בניצחון 3–0 על עירוני קריית שמונה, ואת עונת 2015/2016 סיים עם שלושה שערי ליגה ושני שערים בגביע המדינה.
ב-4 בספטמבר 2016 חתם שמש בבני סכנין.
ב-24 בספטמבר כבש את שער הבכורה שלו במועדון, במשחק מול עירוני קריית שמונה, ובסך הכל בעונת 2016/2017 כבש שישה שערים בליגת העל.
ב-9 באוגוסט 2018 חתם שמש בסקציה נס ציונה, במדיה ערך 15 הופעות בליגה הלאומית וכבש ארבעה שערים.
ב-24 בינואר 2019 חזר לליגת העל וחתם בהפועל חיפה.
יומיים לאחר מכן ערך את הופעת הבכורה שלו בקבוצה, במשחק מול עירוני קריית שמונה, כאשר נכנס כמחליף בדקה ה-72 של המשחק וכעבור דקה כבש את שער הבכורה שלו במועדון.
בסך הכל כבש שני שערים ב-10 הופעות במדי הפועל חיפה עד תום עונת 2018/2019.
ב-27 באוגוסט 2019 חתם שמש בהפועל רעננה.
ב-26 באוקטובר 2019 כבש את שער הבכורה שלו במועדון, בהפסד 1–2 לעירוני קריית שמונה.
במדי הקבוצה כבש שני שערים ב-19 הופעות ליגה.
ב-31 ביולי 2020 חתם שמש בהפועל ירושלים והשתתף בעונת העלייה של המועדון לליגת העל.
ב-3 בפברואר 2022 שוחרר מהמועדון וחתם בהפועל אום אל-פחם.
ב-6 ביוני חתם בהפועל פתח תקווה, לה סייע באותה העונה להעפיל לליגת העל לאחר שסיימה במקום השני בליגה.
ב-14 ביולי 2023 חתם באיחוד בני שפרעם.
ב-5 באוגוסט 2024 הודיע שמש על פרישה ממשחק פעיל ככדורגלן
עידן כהן (נולד ב-6 ביוני 1978 בקיבוץ מזרע) הוא רקדן וכוריאוגרף ישראלי.
עידן כהן הוא בוגר מושבת האמנויות שבמצפה רמון.
סיים את לימודיו התיכוניים בהצטיינות בלימודי האמנויות הוויזואליות, תיאטרון ומוזיקה קלאסית.
את הכשרתו במחול החל באולפנה למחול בקיבוץ מזרע.
בין השנים 1999–2006 היה רקדן מוביל בלהקת המחול הקיבוצית.
ב-2003 יצר את "Yellow Brick Road" במסגרת "ניצוצות", ערב מיצירות רקדני להקת המחול הקיבוצית.
ב-2005 יצא לדרכו העצמאית עם היצירה "אידרה בכוס תה", דואט שהועלה במסגרת פסטיבל "גוונים במחול 2005".
בשנת 2006 העלה את היצירה "שנה של דג", שזיכתה אותו במקום השני בתחרות הכוריאוגרפיות הבינלאומית "no ballet" בלודויגזהאפן, גרמניה ופרס עידוד היצירה לאמן מתחום המחול של אותה שנה מטעם אמ"י ובנק הפועלים.
ב-2007 יצר את הסולו "פרווה מתוקה שלי", במסגרת פסטיבל "גוונים במחול" במרכז סוזן דלל.
הסולו זכה במקום הראשון בפרס הביצוע בתחרות הסולואים ה-12 בשטוטגרט (בביצוע הרקדן רן בן דרור).
בשנת 2008 העלה את היצירה "Joy Ride" ואת "Half Cup Sesame Seeds" עבור להקת המחול "arabesque" שבסופיה, בולגריה.
עבור היצירה זכה במקום הראשון בתחרות ע"ש מרגריטה בוגויבה בבולגריה, בפרס נוסף עבור האינטרפרטציה המוזיקלית ובפרס שרת התרבות לשנת 2008.
ב-2009 העלה גרסה אישית אמיצה לבלט "אגם הברבורים", כקו-פרודוקציה עם הפסטיבל וכנס המחול ה-16 למחול עכשווי ביטום פולין, Tanzplan Dresden – גרמניה, ואת "3Pieced Swan, op.1" - סולו בביצועו, שהועלתה במסגרת "In the company of men" בתיאטרון DNA בניו יורק.
בשנת 2010 יצר את "ברזיל" (2010), בשיתוף עם להקת המחול מריה קונג ואת "Because" עבור ה-SDT, פולין.
בשנת 2011 העלה את "Mad Siren" לצלילי סונטות לפסנתר של וולפגנג אמדאוס מוצרט.
על היצירה זכה בפרס שרת התרבות לשנת 2012. בשנת 2012 יצר את "שירי שוליה נודד" למחרוזת ליד מאת גוסטב מאהלר, וב-2013 את "ג'נדר בנדר".
'Holi' בשיתוף עם סאפייר קריאיישנז - הודו.
עבור פסטיבל המחול Interface, כלכתה, הודו.
'Nesting' פרויקט סייט ספסיפיק באמהרסט קולג', מסצ'וסטס-ארצות הברית (2013).
'Nesting' עבור תיאטרון מחול קרקוב (2015)
עידן כץ (נולד בשנת 1977) הוא קצין בצה"ל בדרגת אלוף-משנה, ששימש נספח צה"ל בפולין, עד מינויו בפועל לסגן מפקד אוגדת עזה (אוגדה 143) בקיץ שנת 2024. קודם לכן שימש מפקד המרכז לאימונים באש במל"י, מפקד חטיבת אפרים, מפקד יחידת שלדג ומפקד גדוד צבר.
כץ גדל במושב תלמי אליהו.
התגייס לצה"ל בנובמבר 1995, והתנדב ליחידת שלדג.
לאחר תקופה קצרה בקבע השתחרר מצה"ל, וחזר למושבו שם עסק בחקלאות.
לאחר זמן מה חזר ליחידה כמפקד צוות לוחמים.
הוא מילא את התפקיד במשך כשנה, תוך התחייבות לצאת לקורס קציני חי"ר בגמר התפקיד.
בסיום הקורס עבר לשרת בחטיבת הצנחנים שם מונה לסגן מפקד פלוגת מסלול בגדוד 202. לאחר מכן שימש כמפקד פלוגת המסלול בגדוד 202. בהמשך חזר לשלדג ומונה למפקד פלגת לוחמים ביחידה.
בשנת 2005 עבר לחטיבת גבעתי ומונה למפקד פלס"ר גבעתי, תפקיד אותו מילא עד שנת 2006. לאחר מכן מונה לסגן מפקד גדוד שקד בין השנים 2009–2010.
בשנת 2020 מונה למפקד המרכז לאימונים באש במל"י, ושירת בתפקיד עד שנת 2021. בשנת 2021 מונה לנספח צה"ל בפולין.
במרץ 2024 אושר מינויו לסגן מפקד אוגדת עזה (אוגדה 143).
בעל תואר ראשון במשפטים ובמנהל עסקים מהמרכז הבינתחומי הרצליה.
טקס מינויו למפקד חטיבת אפרים, אוגוסט 2017
עידן שרעבי (נולד ב-13 במאי 1984, י"א אייר, תשמ"ד) הוא כוריאוגרף, יוצר, רקדן, מפיק, מנהל להקת מחול וזוכה פרס משרד החינוך והתרבות לשנת 2014.
שרעבי נולד בראשון לציון, לדניאל וורד שרעבי.
הוא התחיל לרקוד בגיל 10 בחוג לריקוד במזכרת בתיה שם התגורר.
שרעבי הוא בוגר תיכון תלמה ילין ובית הספר ג'וליארד בניו יורק.
בשנת 2006 עבד בג'וליארד עם הכוריאוגרף, הרקדן והבמאי ויליאם פורסיית'.
מיד לאחר שסיים את לימודיו, הצטרף ללהקת NDT ההולנדית, בין השנים 2003 - 2006 שימש כמורה צעיר בלהקה.
שרעבי יצר עבודות מחול יחד עם כוריאוגרפים בינלאומיים נודעים, ביניהם , סול ליאון, סטיין סליס , גורקה מארקז ואחרים.
בשנת 2010 חזר לארץ והתקבל ללהקת מחול בת שבע
בשנת 2012 הקים את להקת "עידן שרעבי ורקדנים", שהופיעה בארץ וברחבי העולם.
הלהקה השתתפה בפסטיבלים בארץ כמו הרמת מסך, תל אביב דאנס, חשיפה בינלאומית וסדרן מוזיאון ישראל.
יצירותיו ללהקתו עטורות פרסים וביניהם פרס שרת התרבות.
בין השנים 2003 - 2006 שרעבי שימש כמורה וכמרצה בג'וליארד, באלווין איילי סקול , האקדמיה של גוטנבורג (שוודיה) ויוטה (ארה"ב), הפיק בתיאטרון המלכותי הדני ובבתי-אופרה.
בשנת 2017 שימש כמנטור ושופט בתוכנית הטלוויזיה "רק רוצים לרקוד" של טדי הפקות ב"קשת" ולאחר מכן יזם סדנאות מחול בשם "תהליך".
שרעבי חבר בעמותת הכוראוגרפים, ארגון הגג של יוצרי המחול העכשווי בישראל.
עידן כרמלי (נולד ב-20 בספטמבר 1999) הוא יוטיובר ושחקן ישראלי.
ערוץ היוטיוב שלו פעיל מנובמבר 2010. באוקטובר 2017 השתתף בטקס חלוקת כפתורי הכסף של יוטיוב.
"סיגל ברנר" - סדרת סרטונים של מתיחות טלפוניות בו הוא מתחזה לאשה בשם סיגל ברנר ומותח בעיקר מוקדים טלפוניים של מקומות עבודה.
"האחרון ש..." - סדרת סרטונים בהם מאתגר כרמלי חברים לנצח באתגר ולהיות האחרון שנכשל.
"בעיניים מכוסות" - סדרה בת 2 עונות בהם הושיב זוג זרים בעיניים מכוסות ושאל אותם שאלות התאמה אחד על השני.
ולוגים - ולוגים המצולמים בעיקר במקומות אליהם טס לטייל עם חבריו.
ניסויים חברתיים - סדרת סרטונים בהם הוא עושה ניסויים ומצפה לראות כיצד יגיבו האנשים.
אתגרים - סרטונים בהם כרמלי מאתגר את עצמו או את חבריו לבצע משימות.
"חובה או 10 ביצים לפרצוף" - סדרת סרטונים עם משימות מאתגרות ואפשרות לוותר ולקבל 10 ביצים לפרצוף.
פרודיות - סרטונים בהם כרמלי עושה פרודיות לשירים.
במאי 2019 עורר כרמלי סערה, לאחר שהעלה לערוץ סרטון שתיעד תחרות מז'אנר "האחרון ש...", שבו המטרה הייתה לשבת תחת השמש ולהימנע משתיית מים במשך שעות רבות, ולאחר מכן ביקש מהמשתתפים להיכנס לרכב סגור בלי מזגן, כשהחום בחוץ עמד על 42 מעלות צלזיוס.
הפרס לאחרון שישתה מים היה 1,000 ש"ח.
בעקבות הסערה הסיר כרמלי את הסרטון מהערוץ שלו.
בשנת 2015 השתתף בסרט "פלאפל אטומי" בתפקיד מרון.
באותה שנה השתתף לזמן קצר בהנחיית טקס פרסי אופיר לשנת 2015.
בשנים שלאחר מכן העלה סרטים קצרים לערוץ היוטיוב שלו, בהם הוא משחק בתפקיד הראשי.
עידן לשם (נולד ב-19 במרץ 1997) הוא טניסאי ישראלי, שחקן נבחרת גביע דייוויס של ישראל, אלוף ישראל בטניס לשנת 2022. נכון לאמצע שנת 2024 הוא מדורג בסביבת המקום ה-1400 בעולם ביחידים ובזוגות.
באליפות אוסטרליה הפתוחה 2018 הגיע בפעם הראשונה בקריירה שלו למוקדמות טורניר גראנד סלאם.
בנוסף לכך הוא מחזיק ב-7 תארים ליחידים מסבב הפיוצ'ר, ועוד תואר אחד בזוגות.
בפברואר 2019, לאחר ששקל את המשך דרכו כטניסאי עקב גיוסו לצה"ל שמנע ממנו להשתתף בתחרויות, שוחרר לשם על סעיף רפואי וחזר להתחרות.
בדצמבר 2022 זכה לראשונה בקריירה שלו באליפות ישראל בטניס.
לשם הוא חבר נבחרת גביע דייוויס של ישראל.